Противкорупциски протести во Србија (2024-2025)

Во ноември 2024 година во Нови Сад започнале серија масовни протести по уривањето на настрешницата на Железничката станица во Нови Сад, во која загинале 15 лица, а двајца биле тешко повредени. Од 2 февруари 2025 година, протестите се прошириле во 200 града и населени места во Србија. Протестите ги предводат студенти што бараат одговорност за уривањето на настрешницата. 

Блокадите на образовните објекти првично почнале на 22 ноември на Факултетот за драмски уметности (ФДУ) откако студенти биле нападнати за време на оддавање почит за жртвите од уривањето на настрешница. Набрзо потоа следеле блокади на други факултети и средни училишта. Секој петок демонстрантите ја спроведувале акцијата „Застани, Србијо“ блокирајќи го сообраќајот. Акциите потоа почнале да се одржуваат секојдневно. Блокадата се спроведувала од 11:52 часот, точното време на уривањето на настрешницата во Нови Сад, до 12:07 часот, за симболично да се одбележат 15-те загубени животи во катастрофата.

## Студентски барања

### Список на барања
Студентите ги објавиле своите барања преку Инстаграм-страницата *Студенти во блокада*, а помеѓу останатите, биле пренесени од дневниот весник Данас и Б92:

# Објавување на сите документи поврзани со реконструкцијата на Железничката станица во Нови Сад
# Отфрлање на обвиненијата против уапсените и приведените на протестите
# Поднесување кривична пријава против напаѓачите на студенти и професори
# Зголемување на буџетот за високото образование за 20 проценти

## Краток пресек на важните случувања

* 1 ноември 2024 — Уривање на настрешницата на железничката станица Нови Сад.
* 5 ноември 2024 — Министерот за градежништво Горан Весиќ поднел оставка.
* 5 ноември 2024 — Прв протестен марш на граѓани во Нови Сад.
* 8 ноември 2024 — Блокада на Варадинскиот мост во Нови Сад.
* 25 ноември 2024 — Студентите на Факултетот за драмски уметности изгласале блокада на факултетот на пленум.
* 22 декември 2024 — Голем протест на плоштадот Славија.
* 24 јануари 2025 — Одржан митинг на коалицијата околу владејачката партија во Јагодина, на кој говореше претседателот на Србија Александар Вучиќ.
* 27 јануари 2025 — Блокада на Автокоманда на 24 часа.
* 28 јануари 2025 — По нападот и нанесувањето тешки телесни повреди на една студентка, претседателот на владата Милош Вучевиќ и градоначалникот на Нови Сад Милан Ѓуриќ поднеле оставки. Оставката на Вучевиќ сè уште не е потврдена во Собранието.
* 30 јануари 2025 — Група студенти тргнале пеш од Белград кон Нови Сад на протест на Мостот на слободата
* 1 февруари 2025 — Блокада на Мостот на слободата на 27 часа.
* 11 февруари 2025 — Група студенти пеш тргнале од Белград, Ниш, Краљево, Чачак и Нови Пазар кон Крагуевац на протестот што се одржал на празникот Сретение Господово.
* 15 февруари 2025  — Одбележување на празникот Сретение Господово во Крагуевац. Истовремено во Сремска Митровица владејачката коалиција исто така го одбележала празникот, а тогаш била прогласена и декларација за Војводина.
* 1 март 2025 — Протестен собир насловен „Студентски едикт“ во Ниш Српскиот претседател Александар Вучиќ ја започнал посетата на Борскиот и Заечарскиот Округ.

## Белешки

## Наводи

Категорија:Историја на Нови Сад
Категорија:Протести во Србија
Категорија:Статии со извори на босански (bs)